જો આવું થયું તો... તમારે ફરીથી લાગવું પડશે ATMની લાઈનમાં!
જો આવું થયું…
Half of the India's ATMs may close down by 2019
માર્ચ 2019 સુધી દેશના મોટા ભાગના ATM થઈ જશે બંધ?
આપ સૌને નોટબંધી તો યાદ જ હશે. 8 નવેમ્બર, 2016ના દિવસે નોટબંધીને બે વર્ષ પૂર્ણ થયા. નોટબંધી બાદ લોકોએ પોતાની બધી જૂની નોટો બેંકમાં જમા કરાવી દીધી અને જ્યારે પૈસા કાઢવાનો વારો આવ્યો ત્યારે એટીએમની લાંબી લાઈનોમાં ઉભુ રહેવું પડ્યું. કેટલાંયે કલાકોની રાહ જોયા બાદ માંડ હજાર-બે હજાર રૂપિયા મળી રહેતા. અને આવી સ્થિતિ પણ ઘણાં મહિનાઓ સુધી ચાલી. અમે તમને 2 વર્ષ જૂની આ ઘટના એટલે કહી રહ્યાં છીએ કારણ કે આવનારા સમયમાં ફરીથી આ પરિસ્થિતિનું સર્જન થઈ શકે છે કે જ્યારે તમારે પૈસા લેવા લાઈનમાં ઊભુ રહેવું પડશે. અને આ વખતે આ લાઈન ATMની બહાર જ નહીં પરંતુ બેંકમાં પણ લગાવવી પડશે.
કેમ પૈસા માટે લાંબી લાઈનમાં ઊભુ રહેવું પડશે?
આ વખતે નોટ પર નહીં પરંતુ સંકટ ATM પર છે. દેશમાં હાલ કુલ 2 લાખ 38 હજાર ATM કાર્યરત છે. ATM ઈન્ડસ્ટ્રીની સંસ્થા 'કન્ફેડરેશન ઑફ એટીએમ ઈન્ડસ્ટ્રી' (CATMi)એ ચેતવણી આપતા કહ્યું છે કે આવતા વર્ષે એટલે માર્ચ 2019 સુધી દેશના અડધા ATM બંધ થઈ શકે છે. અને જો આમ થાય તો બાકીના ATMની સાથે બેંકોમાં પણ લાંબી લાઈનો લાગશે.
CATMi પ્રમાણે નોટ અને એટીએમને લઈને હાલના દિવસોમાં ઘણાં બદલાવ થયા છે. કેટલીયે પ્રકારની નોટ આવી ગઈ છે અને તેના કારણે એટીએમને અપગ્રેડ કરવા પડે છે. નવી ટેક્નિક પ્રમાણે એટીએમના હાર્ડવેર અને સોફ્ટવેર બંનેને અપડેટ કરવાની જરૂર છે. અને તે અપગ્રેડ કરવામાં આશરે રૂપિયા 3500 કરોડનો ખર્ચ થાય તેવું અનુમાન છે. પરંતુ હાલ એટીએમ સાથે જોડાયેલી કંપનીઓ એ સ્થિતિમાં નથી કે તે 3500 કરોડનો ખર્ચ એટીએમ અપગ્રેડ કરવા પાછળ કરે. હજી જ્યાં કંપનીઓ નોટબંધી દરમિયાન થયેલા નુક્સાનથી બહાર નથી આવી ત્યાં તેઓ આ ખર્ચ કરવા સક્ષમ નથી. બીજી વાત એ પણ છે કે જે બેંક ઈચ્છે તે પોતાનું એટીએમ પોતાના પૈસાથી અપગ્રેડ કરી શકે છે.
પરંતુ બેંક પણ અત્યારે આ પરિસ્થિતિમાં નથી. અને જો બેંક પણ એટીએમને અપગ્રેડ કરવાની ના પાડી દેશે તો માર્ચ 2019 સુધીમાં દેશના અડધાથી વધારે એટીએમ બંધ થઈ જશે. 'કન્ફેડરેશન ઑફ એટીએમ ઈન્ડસ્ટ્રી' (CATMi)નું કહેવું છે કે એટીએમ ઓપરેટર્સને પહેલેથી જ નુક્સાન થઈ રહ્યું છે અને જો બેંક તેમને પૈસા નથી આપતી તો કેટલીયે કંપનીઓ પોતાના કોન્ટ્રાક્ટ રદ કરી દેશે. પરિણામ સ્વરૂપ ઘણાં એટીએમ બંધ થઈ જશે. અને જો એટીએમ બંધ થઈ જશે તો બેંકો અને બાકીના એટીએમ પર લાંબી લાઈન લાગશે.
Tags: atm card atm full form atm machine atm near me atm wiki bank atms cash crunch cash replenishment agencies in india CATMi confederation of atm industry march 2019